Pagpatay kay Christine Silawan

Si Christine Lee Silawan o Maria Christine Lee Silawan (ipinanganak sa Biñan,  Marso 26 2002 - namatay sa Lapu-Lapu, Marso 10 2019), 16 na taong gulang, ay isang estudyante ng high school at mangongolekta ng simbahan, ay natagpuang utas sa isang bakanteng lupa sa Lapu-Lapu City, Cebu. Ang kaniyang katawan ay natuklasan nang hindi na makilala–kalahati ng kaniyang mukha ay binalatan hanggang sa bungo at ang kaniyang katawan ay nagtamo ng maraming saksak. Nakahubad din siya mula baywang pababa at sakaling ginahasa.

 Pagkitil 
Bago siya kinitil, nabalitang gumamit umano ng huwad na Facebook account ang hindi pa nakikilalang kasintahan ng 16 taong gulang na estudyante na si Christine Lee Silawan para makipagkita sa kaniya. Natuklasan ng mga mansisiyasat na ang salarin ay nagkunwaring ibang lalaki sa Facebook, na sinusubukang "ligawan" siya. Noong 11 Marso 2019, natagpuang utas si Silawan sa isang bakanteng lupa sa Lapu-Lapu City na may maraming saksak at punit ang mukha.

Lumabas din sa autopsy na nawawala ang kaniyang dila, trachea, esophagus, bahagi ng kaniyang leeg, at kanang tainga

 Pagsisiyasat at hinatnan 
Itinanggi ni Jonas Martel Bueno, na nahuli sa pagkitil sa isang 62-anyos na magsasaka sa Danao City, Cebu, na sangkot siya sa pagkitil kay Silawan. Sinabi ng pulisya na ang istilo ng mga pagkitil sa Danao City ay "kapansin-pansing katulad" ng kay Silawan.

Ang salarin sa pagkitil, na kinilalang si 'John', ay natugis sa kaniyang tahanan sa Barangay Maribago, Lapu-Lapu City noong 16 Marso 2019, batay sa ugnayan sa Messenger. Ayon sa Department of Social Welfare and Development (DSWD), kung ang dating kasintahan ni Silawan na kilala lamang bilang John ang kumitil sa kaniya, maari siyang kasuhan sa korte. Ipinasa ni John ang pamamaraan ng pag-unawa na ginawa sa kaniya. 

Sinabi ng forensic investigation na pinaslang si Silawan sa pagitan ng 6:00 pm at 7:00 pm noong Marso 10, 2019. March 10 CCTV footage ay nagpapakita kay Silawan na naglalakad kasama ang isang lalaki sa madaling araw; ito ang huling kilalang footage niya. Sinabi ng mga awtoridad na nakipaghiwalay si Silawan kay John ilang araw bago siya kinitil, idinagdag na tinitingnan nila ang selos bilang posibleng motibo. Nauna nang sinabi ng Philippine National Police (PNP) na hindi bababa sa tatlong tao ang maaring nagsagawa ng pagkitil. Gayunpaman, ang mga paratang laban sa salarin ay walang batayan ayon sa kamag-anak ng salarin, na nag-claim na siya ay naglalaro ng basketball kasama ang kaniyang mga kaibigan at gumagawa ng mga gawaing bahay sa araw ng kaniyang pagkitil. Naniniwala ang ina ng salarin na walang-sala ang kaniyang anak at sa halip ay tinawag niya ang tunay na salarin. Idinagdag ng ina ng suspek na tatakas sana ang kaniyang anak kung ginawa niya ang pagkitil. Ang suspek mismo ang nagbukas ng pinto para sa NBI, na naghain ng search warrant sa kaniya. Ayon sa NBI, itinangan nila ang kanilang mga hinala sa testimonya ng nakasaksi. Sa kuha ng CCTV, nagmamadaling naglalakad ang nasawi palayo sa simbahan na sinundan ng lalaki alas-6:12 ng gabi — taliwas sa sinasambit ng ina na naglalaro raw ito ng basketball. Ayon sa kaibigan ng labintaunin, na nagtitinda ng pagkain malapit sa basketball court, bumili siya ng balut bandang 7:00 pm or 8:00 pm at saka umuwi.

Sinuri ng NBI ang ugnayan sa Messenger sa pagitan ng salarin at Silawan kung saan may nakita silang ilang tinanggal na mensahe. Naghahanap din sila ng patunay ng paggamit ng huwad na akawnt ng salarin para akitin ang nasawi na makipagkita sa kaniya noong Marso 10. Sumailalim ang salarin sa drug test, ngunit negatibo. Ayon sa NBI, ang salarin ay dating kasintahan ni Silawan at siya ay kinasuhan ng pagkitil; gayunpaman hindi umamin ang salarin sa krimen. Ang ina ni Silawan na si Lourdes Silawan ay tiyak na ang salarin at iba pang kasamahan ang nagsagawa ng krimen. Itinalumpati ng PNP na "sarado" na ang kaso noong Marso 19, ngunit patuloy na hahanapin ng pulisya ang dalawa pang salarin. Nasa bakayan na ngayon ng DSWD ang salarin. 

Ang pagpatay ay nagdulot ng alitan at debate sa pulitika sa panukalang muling pagbabalik ng parusang kamatayan bilang parusa sa mga karumal-dumal na krimen. 

Tiniyak ng forensic team ng Public Attorney's Office noong Abril 2, 2019, na ginahasa si Silawan. Natagpuan ng kuponan ang pagdurugo sa kaniyang maselang bahagi ng katawan; natuklasan din nila na sakalinh binuhusan ng asido ang mukha ni Silawan bago binalatan. Napag-alaman na sinakal hanggang sa mamatay si Silawan gamit ang isang lubid, at hinala ng forensic team na hindi bababa sa tatlong tao ang sangkot dito.

Noong Abril 9, ang umano'y salarin sa pagkitil na si Renato Llenes ay hinuli ng pulisya kung saan gumawa siya ng "extra-judicial confession" para sa pagpatay sa kaniya ngunit nagpasok siya ng "not guilty" plea para sa mga kaso ng pagkitil. Sinabi ni Llenes na ang kaniyang krimen ay hango sa Momo Challenge –na laganap noon. Noong Mayo 24, 2020, iniulat na nagpakamatay umano ni Llenes sa pamamagitan ng pagbibigti.

Mga pananda